
Butlletí Informatiu Districte Sants - Montjuïc, 2004 




A banda de la cursa són diverses les 
activitats en les que el Cros ha estat present 
al llarg d'aquests anys. Durant moltes 
edicions, organitzadors i col·laboradors del 
Cros es van encarregar d'un dels punts 
d'avituallament de la Marató de Barcelona. 

El Cros també va tenir el privilegi de 
representar Sants-Montjuïc en els relleus de 
la torxa olímpica d'Atenes l'any 2004. 
Aquell mateix any l'organització de la cursa 
va ser reconeguda amb el premi 
Sants-Montjuïc com a l'entitat més 
dinamitzadora del barri. 

Des del 2005 el Cros participa en l'arribada 
de la flama del Canigó a les revetlles de 
Sants, Hostafrancs i la Bordeta. Com a 
entitat activa dins el teixit associatiu del 
barri la cursa també és present, amb una 
parada, en el Firentitats. 

L'any 2017, en ocasió de la commemoració 
del 25è aniversari dels Jocs Olímpics de 
Barcelona 92 també va ser una de les 
entitats escollides per representar el 
Districte durant la cursa de relleus per 
portar la flama de l'Estadi Olímpic Lluís 
Companys fins a la Plaça de Catalunya. 

Els guanyadors i guanyadores de cada 
categoria són reconeguts a la Festa del 
Vídeo, un esdeveniment que es celebra 
poques setmanes després del Cros, on 
també es desvetlla el guanyador del 
FotoCros i es fa un passi del vídeo gravat el 
dia de la cursa. 


Flama del Canigó, 2017 (Eugeni Giralt) 


Flama del Canigó, 2018 (CCES) 


















